कम्युनिस्टभन्दा बेग्लै अलिकति भए पनि लोकतान्त्रिक मूल्य, मान्यता र राष्ट्रियताप्रति प्रतिबद्ध राजनीतिक दल हो भन्ने समाजमा बसेको छाप मेटाउनेमात्र काम भएका छन् । माओवादीसँग देउवाको हिमचिमले कांग्रेसका केही व्यक्तिलाई क्षणिक लाभ भए पनि देश र पार्टीको अहित हुन्छ भन्ने अनुमान अहिले सही सिद्ध भएको छ । देउवा प्रधानमन्त्री त छन् तर पुष्पकमल दाहालको कृपामा टिकेकाले उनकै कठपुतलीको भूमिकामा देखिनेछन् । चुनावमा एमालेको चुनाव चिह्न लिएर वा नलिए पनि एउटै पार्टी बनाउने तयारीमा रहेको गठबन्धनका नेता गृह र परराष्ट्र मन्त्री छन् । तिनले सत्ताको सकेसम्म दुरुपयोग पक्कै गर्नेछन् । त्यसको दोष भने नेपाली कांग्रेसमाथि जानेछ । कारण, थपनाका प्रधानमन्त्री त कांग्रेसकै सभापति छन् ।
